**Tájékoztató**

**Oktatás:**

Az elméleti oktatás foglalkozásai hétköznap 17.00-20.00 óra között kerülnek, külön ütemezés szerint megtartásra, de egyedi igény esetén ettől eltérő időpontokban is szervezünk foglalkozásokat.

A járművezetés gyakorlati oktatása a tanuló és az oktató külön egyeztetése alapján történik.

**A tanfolyamra való jelentkezés feltételei:**

A vezetői engedély feltételéül meghatározott életkort betöltötte, vagy annál legfeljebb (6) hónappal fiatalabb.

- (AM) kategória 14.év

- (A1) kategória 16. év

- (A2) kategória 18. év

- (A) kategória 24. év

- (B) kategória 17. év

- (BE) kategória 18. év

- (C) kategória 18. év

- (D1) kategória 18. év

- (D) kategória 24. év

- (E) kategória 21. év

**Tanfolyamra jelentkezés feltételei:**

- Személyi igazolvány

- alapfokú iskolai végzettséget igazoló okirat ( kivéve: AM kategória )

- Egészségügyi alkalmassági igazolását,

- Ha van érvényes vezetői engedélye, annak fénymásolatát,

- Ha valamelyik tantárgy hallgatása, vizsgája alól mentesítést kér, igazolnia kell a mentesítésére jogosító bizonyítvány fénymásolatát, valamint az eredeti okmányt jelentkezéskor be kell mutatni.

- Az elméleti tanfolyam árát és a vizsgadíjat, a tanfolyam megkezdésekor be kell fizetni.

**Alapfokú iskolai végzettség:**

- Eredeti bizonyítvány

- Közjegyző vagy kiállító által hitelesített példány

- Személyazonosító okmányba saját jogon szerzett dr cím van bejegyezve. ( Hatóságnál bemutatni )

Az iskolai végzettség igazolása a forgalmi vizsgaigazolás kiadásának előfeltétele.

**Külföldön kiállított oklevél illetve bizonyítvány esetében:**

- Eredeti okmány és annak hiteles fordítása ( OFA )

- A hiteles fordítás nem kötelező ha az oklevél vagy bizonyítvány adott tartalmában és formájában szerepel a hatóság által létrehozott „ Bizonyítványok és Oklevelek mintatár „-ban.

- Magyar hatóság által hozott elismerő határozat, honosítási záradék, hatósági bizonyítvány, hatósági igazolás, tájékoztatás vagy 3 hónapnál nem régebbi Magyarországon felsőoktatási intézmény által kiállított hallgatói jogviszony igazolás, amely kimondja, hogy az adott bizonyítvány vagy oklevél legalább alapfokú végzettséget igazol vagy annak meglétét előfeltételezi.

**Elméleti vizsgára jelentés ill. jelentkezés feltételei:**

-A képzőszerv a jelentkezési lapon, illetőleg a vizsgajelentéssel igazolja a tanfolyamon kötelezően előirt óraszámainak teljesülését.

-A képzőszerv a vizsgára jelentés előtt a csatolt mellékletek, és a vizsgázó nyilatkozata alapján ellenőrzi, hogy a vizsgázó megfelel-e a vizsgára bocsátás feltételeinek.

A vizsga helyét és időpontját a **KAV Járművezető Vizsgáztatási és Utánképzési Főosztály Heves megyei kirendeltsége** jelöli ki, amelyet a vizsgázó személyi anyagának ellenőrzését követően igazol vissza.

**Az elsősegély-nyújtási ismeretek megszerzése:**

- A vezetői engedély (járművezetői igazolvány) kiadásának feltétele az alapfokú közúti elsősegélynyújtás tantárgyból tett sikeres vizsga.

- Ezen ismeretek megszerzése a járművezető-képzéstől független a megszerzésére a tanfolyam előtt, után és közben is van lehetőség.

- Ha a tanfolyam megkezdése előtt már rendelkezik az igazolással, kérjük, a tanfolyamra való jelentkezéskor bemutatni, fénymásolatát hitelesítés miatt leadni.

- A képzőszerv minden tanulónak biztosítja a Vöröskereszt szervezetével együtt működve, tanfolyami keretek között a közúti elsősegély-nyújtási vizsga megszerzésének lehetőségét. Nem szükséges elsősegély-nyújtó vizsgát tenni annak, akinek a végzettsége megfelel a 31/1992.(XII.19).NM rendeletben foglaltaknak.

**A képzőszerv által tartott tanfolyamok tantárgyi óraszámai és időtartamuk:**

Elméleti képzés:

|  |  |  |  |  |  |
| --- | --- | --- | --- | --- | --- |
| **KATEGÓRIA** | **KRESZ** | **VEZETÉS ELMÉLET** | **SZERK. ÉS ÜZEM. ISM.**  | **MU** | **BÜ** |
| ( AM ) kategória | 21 óra | 4 óra | - | - | - |
| ( A1, A2, A ) kategória | 21 óra | 4 óra | 4 óra | - | - |
| (A1) alk. (B) kat.vez.eng.-el | 1 óra | 1 óra | 1 óra | - | - |
| (B) kategória | 21 óra | 4 óra | 4 óra | - | - |
| (BE) kategória | 5 óra | 3 óra | 3 óra | 3 óra | 4 óra |
| (C) kategória | 24 óra | 12 óra | 16 óra | 12 óra | 16 óra |
| (D1) kategória | 40 óra |  |  |  | 8 óra |
| (D) kategória | 8 óra | 8 óra | 8 óra | - | 8 óra |
| (E) kategória | 4 óra | 4 óra | 4 óra | - | 8 óra |

Együtt tartott tanfolyam (B, AM, A1, A2, A) esetén Vezetéselmélet +2 óra, Műszaki Ismeretek +2 óra a motorosok részére.

Nincs szükség elméleti tanfolyamra (A2) alkategóriás vizsgához ha egy éven belül megszerzett érvényes (A1) alkategóriás vezetői engedéllyel rendelkezik.

(A) kategóriás vizsgához ha 1 éven belül megszerzett (A1) alkategóriás vagy 1 éven belül megszerzett (A2) alkategóriás vezetői engedéllyel rendelkezik.

Gyakorlati képzés:

|  |  |  |
| --- | --- | --- |
| **KATEGÓRIA** | **ALAPOKTATÁS** | **FŐOKTATÁS** |
| (AM) alkategória | 4 óra | 6 óra |
| (A1) alkategória | 6 óra | 10 óra |
| (A1) alkategória (B) kategóriával | 1 óra | 1 óra |
| (A2) alkategória | 6 óra | 10 óra |
| (A2) alkategória (A1) alkategóriával | 2 óra | 4 óra |
| (A) kategória  | 10 óra | 16 óra |
| (A) kategória (A1) vagy (A2) alkategóriával | 4 óra | 6 óra |
| (B) kategória | 9 óra | 20 óra |
| (BE) kategória | 6 óra | 10 óra |
| (C ) kategória  | 6 óra | 23 óra |
| (D1) kategória | 6 óra | 23 óra |
| (D) kategória | 6 óra | 23 óra |
| (E) kategória | 6 óra |  8 óra |

**Részvétel a foglalkozásokon, hiányzás pótlásának lehetőségei:**

-A járművezető-képzés (elmélet-gyakorlat) tanfolyam keretén belül történik. Minden hallgató köteles az előírt foglalkozásokon részt venni. Hiányzás esetén pótfoglalkozáson kell részt venni. Ennek hiányában a tanuló vizsgára nem bocsájtható.

Megengedett hiányzás tantermi **elméleti oktatáson:** a kötelező óraszám 10%-ánál kevesebb.

**Gyakorlati oktatáson:** a kötelező előírt minimális óraszámokat és menettávokat mindenkinek teljesítenie kell.

**Elmélet:**

- Naponta legfeljebb 4 óra szervezhető, 1 óra időtartama: 45 perc

- Az egyes tantárgyak kötelező óraszámairól a hiányzást külön konzultáción való részvétellel pótolni kell!

Az **e-learning** tanfolyam programját a tanuló a következő időhatárokkal használhatja minden kategóriában: 90 nap/60 óra, 180 nap/75 óra, 365 nap/90 óra ( árkategóriák szerint ).

**Járművezetés gyakorlata:**

- A gyakorlati vezetés csak minden elméleti tárgy sikeres vizsgája után kezdhető meg. (kivéve: Eü)

- A gyakorlati vezetés 1 óra/50 perc, amit 10 perc szünet követ.

- Naponta 2 óra gyakorlati oktatás tervezhető, forgalmi oktatásnál 4 óra, de ebben az esetben az oktatást 2 részben, minimum 1 óra szünet közbeiktatásával kell szervezni.

- A hallgatót a gyakorlati oktatót telefonon, postai úton, vagy személyesen keresi fel és egyezteti az első vezetési óra időpontját, helyét valamint az előre látható ütemezést. A gyakorlati vezetésre, alkalmanként egyeztetett időpontban kerül sor.

- Amennyiben a hallgató betegsége, egyéb halaszthatatlan elfoglaltsága miatt előre láthatólag nem tud részt venni a vezetési órán, úgy azt közvetlenül az oktatónak /személyesen vagy telefonon/ kell, legkésőbb 1 nappal előtte jelezni.

- A késve vagy egyáltalán nem jelentett hiányzás esetén az oktató a helyszínen várakozik a foglalkozási óra kezdetétől számított 15 percig, utána eltávozhat. Ebben az esetben a tanuló köteles 1 óra díját megfizetni.

- Ha a foglalkozáson az oktató a tervezett időpontban nem jelenik meg (műszaki hiba, baleset miatt), úgy a tanuló 15 perc várakozás után távozhat. Ebben az esetben óradíjat nem fizet, kártérítésre igényt nem tarthat.

- Motoros gyakorlati képzés során a meghatározott védőfelszereléseket (bukósisak, szemüveg (a bukósisak kialakításától függően), protektoros hosszúnadrág (nadrágba vagy nadrágra illeszthető térdprotektorral) és protektoros dzseki (dzsekibe vagy dzsekire illeszthető könyök- és gerincprotektorral), protektoros kesztyű, magas szárú zárt cipő vagy csizma ) az ügyfél részére a képzőszervnek nem áll módjában biztosítani. A feltételek teljesítése az ügyfél kötelezettsége. Ennek hiányában a képzés, vizsgáztatás nem tartható meg a 24/2005. 3.5.2 szerint.

- Amennyiben a tanuló hozzá nem értésből adódóan anyagi kárt okoz a motorkerékpárban, úgy köteles annak anyagi részét megtéríteni, vagy befizetett, fel nem használt tandíjából a képző szerv levonhatja.

**Oktató csere kérdés:**

- Amennyiben a tanuló úgy érzi, hogy oktatójával nem alakult ki az a megfelelő jó kapcsolat, ami az eredményes tanulás feltétele, választhat másik oktatót. Ezen okok miatt az oktató is kezdeményezheti a tanulónak másik oktatóhoz való áthelyezését.

- Az oktató köteles segíteni a tanulót ilyen kérésének ügyintézésében. A tanuló fordulhat ilyen kérésével közvetlenül az iskolavezetőhöz is.

**Tandíjak:**

Elméleti képzés díjai:

- (AM) kategória: 25.000 Ft

- (A1, A2, A, B) kategória: 38.000 Ft

- (BE) kategória: 55.000 Ft (BÜ képzéssel együtt)

- (C) kategória: 75.000 Ft (BÜ képzéssel együtt)

- (D1) kategória: 55.000 Ft (BÜ képzéssel együtt)

- (D) kategória: 55.000 Ft (BÜ képzéssel együtt)

- (CE) kategória: 55.000 Ft (BÜ képzéssel együtt)

Gyakorlati képzés díjai:

- (AM) kategória: 3.800 Ft/óra, hozott motorral 3.300 Ft/óra

- (A1, A2, A) kategória: 5.800 Ft/óra, hozott motorral 4.800 Ft/óra.

- (B) kategória: 5.800 Ft/óra Automata: 6000 Ft/óra

- (BE) kategória: 6500 Ft/óra

- (C) kategória: 5.500 Ft/óra

- (D1) kategória: 7000 Ft/óra

- (D) kategória: 6.000 Ft/óra

- (E) kategória:6.500 Ft/óra

A képzési költséget személyesen kizárólag az iskolavezetőnél lehet befizetni, számla vagy átvételi elismervény ellenében. A díjak fizetése történhet egy összegben és részletekben. A képző szerv a képzési díjak változásának jogát fenntartja.

Alkalmazkodva az aktuális gazdasági viszonyokhoz a tandíjakat valamint az oktatók névsorát, járművek típusát az aktuális ***tanulmányi szerződés és tájékoztató*** tartalmazza.

Oktatásra – és vizsgára – csak az iskolával szerződésben álló oktatót és annak járművét lehet választani. Tanuló által biztosított járművel az iskola az oktatást és vizsgáztatást nem vállalja, kivéve motorkerékpár kategóriáknál ha a jármű megfelel a rendeletben meghatározott feltételeknek.

**A tanuló áthelyezés módja:**

NKH-ról szóló 263/2006. (XII.20.) Korm.rendelet 8. § (1) bekezdésének hd) pontjában kapott felhatalmazás alapján a képzési tevékenység végzéséhez kötelezően előírt dokumentumokat a **„*Bizonylati album*”** keretében az 5.sz. melléklet alapján.

-Ha a tanuló a tanulmányait más képzőszervnél kívánja folytatni, abban az esetben a képzőszervnek a **„*Képzési Igazolás*”** nyomtatványt a tanuló kérésére ki kell állítani. A kiállítás megtagadásával a tanuló másik képző szervhez történő áthelyezését megakadályozni nem lehet.

-A nyomtatványt 3 példányban kell kitölteni.

-Az igazolás „A” részét a tanuló, a „B” részét az elbocsájtó képző szerv, a „C” részét pedig a befogadó képző szerv tölti ki.

-Az igazolás „A” és „B” részének kitöltése után egy példány az elbocsájtó szervnél marad, 2 példányt vagy a kérelmezőnek kell átadni vagy 3 munkanapon belül a befogadó képző szervhez kell továbbítani.

A képzési igazolás kiadásával egy időben – írásos kérelemre – a fel nem használt befizetett díjakat a kezelési költség levonásával visszafizetjük. A kezelési költség a mindenkori képzési költség 10%-a de minimum 10.000ft. Amennyiben az első forgalmi vizsga előtt kéri a tanuló a képzési igazolást, a korábban megadott kedvezményekre való jogosultságát elveszti és az addig igénybe vett kedvezményeket köteles vissza fizetni. **A képzési igazolás kiadásával egy időben a tanuló a még fennálló tartozásait köteles rendezni a képzőszerv felé.** Nem térítünk vissza elméleti, illetve biztonság üzemeltetési tandíjat, valamint a hatóság felé már elutalt, befizetett vizsgadíjat.

**A képzés helyszínei:**

- Elméleti képzés: 3000 Hatvan, Tabán u. 3. KEX Autós-Motoros iskola,

 3200 Gyöngyös, Rózsa u. 4. KEX Autós-Motoros iskola

- Járműkezelés 3000 Hatvan, Radnóti tér (Boldogi út, Aranyfácán 1936 kft II. telep )

 képzés: 3200 Gyöngyös, Déli Külhatár út 10-12.

-Rutin 3000 Hatvan, Radnóti Tér (Boldogi út, Aranyfácán 1936 kft II. telep)